bg en bg bg ru uk bg uk ru uk bg bg bg bg bg bg bg uk bg bg uk bg bg bg bg bg ru bg ru bg bg bg bg bg bg bg bg bg bg bg ru bg bg bg ru bg bg bg bg bg bg bg bg bg bg bg bg bg bg bg bg bg bg bg uk ru bg bg bg bg ru bg ru bg bg bg bg ru bg ru bg bg bg bg bg ru ru mk bg uk bg bg bg bg bg bg ru ru bg bg ru ru bg bg bg bg bg bg bg bg bg ru bg
ОБЩИНА ЧЕРНООЧЕНЕ ПРИЕМА ДЕНОНОЩНО СИГНАЛИ НА ГОРЕЩ ТЕЛЕФОН 03691 6213
„Пармак кая” край с. Ночево
В района на село Ночево има добре запазен комплекс от разнородни изсичания и съоръжения, разположен в местността “Пармак кая” на около 500м. след първата махала на селото.
Намират се след последната махала на село Ночево. Това са две добре запазени шарапани, разположени на около 200 метра една от друга. Едната попада в оградената площ, предпазваща новопосадени борови култури от добитък. При нея са запазени и два басейна, свързани чрез улей. По-високият има правоъгълна форма със заоблени краища и дълбочина около 20 см, а по-ниският – полусфера с дълбочина 65 см и диаметър 0.80 м. На втория басейн ясно личат два улея, което предполага наличието и на следващо ниво.
Втората шарапана е малко извън оградата, под пътя, идващ от селото. Запазена е едната част, но улеят указва къде се е намирал вторият басейн. Тя е с внушителни размери, изсечена е върху монолитен скален  къс. Има кръгла форма с диаметър на кръга около 180 см. Дълбочината е 30 см, изсечена скосено към дъното. Смята се, че древните траки са приготвяли в тези шарапани свещено вино.
Тракийско светилище” Биюк тепе” край с. Женда
Крепостта е разположена на връх, на който от трите страни се спускат напълно отвесни и непристъпни скали. По тях се виждат трапецовидни култови ниши, изсечени от траките преди хиляди години. Единствената достъпна страна от крепостта е била защитена с дебела 1,5 м. стена, част от която е запазена и до днес. Вътре се виждат изсечени в скалите олтари, кръгове с диаметър 3,5 м. и други съоръжения, много от които са скрити под земята. На стотина метра под върха се намира скален феномен под формата на гъба с височина 8 метра. На нея също са изсечени култови ниши.
До крепостта се намира голямо скално светилище с няколко стотин трапецовидни ниши, в основата на което има изсечени скални гробници.
Средновековна крепост „Градището” край с. Пчеларово
Намира се в местността “Градището”, на около 5 км северно от селото, непосредствено край пътя за гр. Хасково, малко след разклона за с. Петелово и Минерални бани. Обектът е проучван през 1967-68 година. Крепостта е с форма на елипса с диаметри 22 и 75 ма. Стената е с дебелина от 1.20 до 1.50 м. В единия ъгъл има руини на кула с диаметър 3.40 м. В южната част на елипсата има малка постройка, в която е открито бронзово кръстче (вероятно това е бил малък параклис). Няма разкрити останки от сгради във вътрешността на крепостта. Доказано е, че крепостната стена е изградена върху много по-стар културен пласт – датиран към 3 500 г. пр. Хр. В района извън крепостта има регистрирани и други археологически обекти (средновековен некропол край реката, основи на манастир, участъци от древен път, праисторически могили и др.). Крепостта е обявена за паметник на културата с местно значение.
Джамията „Чубуклу“ край с. Водач
Най-старата джамия в община Черноочене се намира край село Водач. Нарича се „Чубуклу”. Според преданието тази джамия е построена преди векове от местен богаташ в памет на момичетата, които са отнесени от придошлите води на реката. Навремето там се е намирало село Водач /Чубуклу/, което се е изместило след чумна епидемия.
Джамията и гробището са останали като памет за изчезналото село. Минбарът /издигнатото място в джамията, откъдето имамът чете проповедите/ е изваян от стари майстори. Изработката му е изисквала много търпение. Дървото е изваяно по метода на древното изкуство Кюндекяр. В ислямската култура този вид изкуство е често срещано явление, но минбарът на „Чубуклу“ е единственото запазено произведение за района на Черноочене.
Църквата „Света Петка“ – с. Пчеларово
Църквата е популярна сред населението като “Света Петка”. Архитектурно се открояват два строителни периода – от 1886 и 1913 г. В царския ред има 6 икони, подредени по канон. Апостолският ред има 20 икони. Иконостасът, иконите, владишкия трон и църковната утвар са типични за малките селски църкви. Постройката на камбанарията е оригинална – 6-стенен купол с кръст върху кръгли колони. Край църквата има старо килийно училище. В близост до църквата има голяма чешма, а край нея – следи от малък параклис. Църквата е действаща, обявена е за паметник на културата.
Вековен бял бор в с. Пчеларово
Дървото се намира в непосредствена близост до църквата. Това е бял бор – вид, който днес се среща по-рядко. Обявен е за защитен обект през 1984 г. Висок е 25 м, а обиколката на ствола е 3.50 м. Върхът е пречупен. Възраст към датата на обявяване – 500 години. Преди около 30 години дърветата са били 2, но гръмотевица унищожила едното от тях.
Водопад край с. Безводно
В близост до с. Безводно, край маркираната пътека за вр. Чиляка, има сравнително висок водопад, с височина около 25-28 метра. Той е непосредствено под коларския път и когато има вода, гледката е внушителна. Дерето е изключително живописно. За съжаление, водопадът е сезонен и най-добре е да се посещава до месец юли, или след първите есенни дъждове. В местността “Гован кая” има множество изсечени скални ниши. В края на юли водата се губи.
Връх Чиляка над с. Безводно
Това е най-високият връх в рида Каракулас – 1459 м. Пътят до него минава през изключително красив ландшафт, сред редуващи се гори и голи чукари. Районът е осеян с високи канари и паметници от времето на траките. Гледката при подхождане към върха е изумителна – присъствието на язовирните езера (яз. Кърджали и яз. Боровица), както и на река Арда оставят незабравимо впечатление.
Елови находища, с. Мурга и с. Женда
Елата (Abies Alba) от сем. Борови (Pinacea) е терциерен реликт и е рядко и необичайно растение. Регистрирани са три находища на територията на област Кърджали, като две от тях са в община Черноочене.
Находището на ела при с. Мурга е най-голямо. То е почти чисто. Около него в територия от около 13.1 ха също сред бука и дъба се срещат отделни елови дървета. Надморската височина е значително по-различна от това при с. Женда – от 850 до 900 м. И в двете находища възрастта на еловите дървета надхвърля 150 години. Средната височина на дърветата е 12 м, а дебелината на ствола – 35 см. Обявено е за защитено през 1980 г. Отделни екземпляри са високи до 22 м.
Находището при с. Женда в местността “Келявия дренак” е с площ 0.5 ха. То е смесено – 50% ела и 50% зимен дъб, с малък примес от габър и трепетлика. Средна възраст е като тази при с. Мурга, височина – 17 м и дебелина на ствола – 25 см. Надморската височина на която е разположено е около 1050 м.
Поддържан резерват “Казълчерпа” край с. Женда
Намира се в землището на с. Женда и носи името на доминиращия връх в района Казълчирпа (1036 м). Представлява гора от черен  бор, останки от някогашна богата растителност, заобиколена от издънкова  дъбова гора, която се простира  и извън резервата.
Езеро с медицински пиявици  край с. Бели вир
В заблатеното езеро, южно от с. Повиен /съставно село на  с. Бели вир /- е находище- единствено в Родопите – на рядък вид кръвосмучещи животинки. Водоемът,  наречен „Сюлюк гьол”- „Езерото на  охлювите „ , се обитава от медицински пиявици, с които според преданието и до днес  се лекуват различни болести .
Родопски феномен „Оглан кая“
В района на чернооченското село Мурга се намира впечатляващия родопски феномен „Оглан кая“. Тя се извисява над дърветата над гъста гора. Височината и е над 40 метра върху стръмен сипей. Местните разказват различни легенди за нея и, че в превод името на Олан кая означава скалата „Детето“.
В местността след последната махала на чернооченското село Ночево, върху доста голяма площ сред боровата гора са пръснати множество открояващи се скали с различни древни изсичания в тях. Впечатление правят добре запазените трапецовидни скални ниши, както и няколко сводообразни сухи пещери. Такава една пещера е “Ташлък” , с дължина по оста 9 м
Над входа има няколко добре запазени ниши.
Саръ кая (Жълтият камък)
Саръ кая (Жълтият камък) е скален феномен при горното течение на река Боровица в землището на изоставените през 1950-те години къщи на село Саръ кая в близост до чернооченското село Безводно.
Монументалният скален масив е с височина 60 метра. Скалният феномен Саръ Кая впечатлява с размерите си. Огромна скала изложена на празния склон със самотно дърво върху нея и пещерен свод в основата и е оприличаван на триъгълна пирамида. Обектът се намира в един от най-непристъпните и усамотени райони на Родопа планина.
На територията на община Черноочене е изграден най-големия в Източните Родопи язовир за питейна вода „Боровица“, дълъг 5 километра и съдържащ 27 милиона кубически метра водна маса. Водата на „Боровица“ се отличава с изключителни качества, а над 100 000 жители на област Кърджали са нейни консуматори.
В района на Черноочене е разположена държавната дивечовъдна база „Женда“. В нея се отглеждат муфлони, глигани, сърни, елени и са създадени отлични условия за развитие на ловния и екотуризъм .
Проекти на нормативни актове
Решения на Общински съвет
Програми, стратегии и планове
Месечни отчети за 2022
Тримесечни и финансови отчети за 2022
Парламентарни избори 2022 г.
Закупуване на съоръжения, оборудване, обзавеждане, озвучителна техника и компютърна конфигурация на читалища
Нови възможности за грижа
Социални услуги за независим живот
Патронажна грижа за възрастни хора и лица с увреждания
Достъп до обществена информация
Защита на личните данни
Процедури до 31.12.2017 г.
Информация по чл. 44, ал.3, т.1 от ЗОП
Вътрешни правила за реда за управление на цикъла на обществените поръчки на Община Черноочене
Единен портал за достъп до електронни административни услуги
Комисия за защита от дискриминация
Национално сдружение на общините в Република България
Общ устройствен план на община Черноочене
Услуги, свързани с парламентарни избори 2021